สวัสดีค่ะ อยากถามเรื่องยาคุมฉุกเฉิน กินยาคุมฉุกเฉินเม็ดแรก หลังจากมีเพศสัมพันธ์ ไม่เกิน1ชม. กินเม็ดที่2หลังจากกินเม็ดแรกไป3-4ชม. จะเป็นอะไรไหมคะ? อีกคำถามค่ะ หลังจากกินยาคุมทั้งสองเม็ดไปแล้ว กินยาเมื่อวันที่16 จนวันนี้25ประจำเดือนยังไม่มาเลยค่ะ จะท้องไหมคะ?
สวัสดีค่ะ พร,หากได้ทานยาคุมฉุกเฉินเม็ดแรกภายในไม่เกิน 12 ชั่วโมงหลังจากที่มีเพศสัมพันธ์ และทานเม็ดที่ 2 หลังจากเม็ดแรกไปแล้วภายในไม่เกิน 12 ชั่วโมง (ดังนั้น การทานหลังจากทานเม็ดแรกไปแล้ว 3-4 ชั่วโมงจึงสามารถทำได้) ยาคุมฉุกเฉินก็จะช่วยป้องกันการตั้งครรภ์ได้ประมาณ 95% ค่ะและหลังจากทานยาคุมฉุกเฉินไปประมาณ 1 สัปดาห์ บางรายอาจมีเลือดออกจากช่องคลอดได้ ซึ่งเลือดที่ออก เป็นเลือดที่เกิดจากผลของยา ไม่ใช่ประจำเดือนจริงๆ แต่ทั้งนี้ ในบางรายอาจไม่มีเลือดออกก็ได้ ซึ่งการมีหรือไม่มีเลือดออก ไม่ได้เป็นการบอกว่าจะมีการตั้งครรภ์หรือไม่ค่ะ ดังนั้น ครอให้ถึงกำหนดวันที่ประจำเดือนจริงๆ มาเสียก่อน หากยังไม่มา จึงค่อยตรวจหาการตั้งครรภ์ดูค่ะ แต่ทั้งนี้ ยาคุมฉุกเฉินอาจมีผลทำให้ประจำเดือนมาล่าช้าได้ค่ะ